Eron yadro kelishuvini birinchi bo‘lib buzmaslikni va’da qildi

Eron rasmiylari 2015-yilda tuzilgan yadro kelishuvini birinchi bo‘lib buzmaslikni va’da qildi. Bu haqda Reuters xabar bermoqda.

“Eron mazkur kelishuvni birinchi bo‘lib buzmasligini barchaga ma’lum qilaman. Kelishuv siyosatdagi ma’suliyatsiz yangi odamlar tufayli yo‘qqa chiqishi, dunyo ajoyib imkoniyatdan mahrum bo‘lishi juda achinarli”, —dedi mamlakat prezidenti Hasan Ruhoniy BMT Bosh assambleyasi sessiyasida.
Ruhoniy kelishuv istalgan tomon tarafidan buzilgan taqdirda Eron qat’iy va keskin harakat qilishini bildirdi.
O‘z navbatida, AQSh prezidenti Donald Tramp Eron yadro kelishuvi bo‘yicha qaror qabul qilganini aytdi, biroq uning mazmuniga aniqlik kiritmadi.